BIG คืนกำไรลูกค้าส่งท้ายปลายปี ลุ้นรับทริปท่องเที่ยว ณ กรุงปารีส
BIG จัดแคมเปญส่งมอบความสุขคืนกำไรให้กับลูกค้า “ BIG CAMERA BIG BONUS 2015 ” ลุ้นรับทริปท่องเที่ยวถ่ายภาพระดับ High-Class ณ กรุงปารีส 
19 ต.ค. 2558


คุณชาญ เธียรกาญจนวงศ์  ประธานเจ้าหน้าที่บริหาร  คุณธนสิทธิ์ เธียรกาญจนวงศ์ กรรมการผู้จัดการ , คุณชิตชัย เธียรกาญจนวงศ์  ผู้อำนวยการฝ่ายขายและการตลาด บริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG ร่วมด้วย  คุณจอร์จ ธาดา วารีช ช่างภาพระดับ Top Class ของเมืองไทย และ คุณมาร์กี้ ราศรี บาเล็นซิเอก้า นักแสดงนำดาวรุ่ง ถ่ายภาพร่วมกันเนื่องในโอกาสที่ “บิ๊ก คาเมร่า” ฉลองครบ 230 สาขาทั่วประเทศ
ตอกย้ำความเป็นอันดับหนึ่งของผู้นำกล้องดิจิตอลและอุปกรณ์การถ่ายภาพ จัดแคมเปญส่งมอบความสุขคืนกำไรให้กับลูกค้า “ BIG CAMERA BIG BONUS 2015 ” ลุ้นรับทริปท่องเที่ยวถ่ายภาพระดับ High-Class ณ กรุงปารีส  ประเทศฝรั่งเศส 7 วัน 4 คืน พร้อมเปิดประสบการณ์ครั้งสำคัญกับ Fashion Workshop สุด Exclusive ร่วมด้วย มาร์กี้ ราศรี บาเล็นซิเอก้า นักแสดงนำดาวรุ่ง โดยช่างภาพระดับ Top Class ของไทย จอร์จ ธาดา วารีช จำนวน 20 รางวัล รวมมูลค่ากว่า 3.6 ล้านบาท